เจ้าหน้าที่ฯ ได้ดำเนินการประสานผู้รับเหมาให้นำคนงานมาทำความสะอาด กวาด ล้าง เก็บเศษดินตกหล่นบนผิวจราจรหรือทางสาธารณะ หน้าบ้านประชาชนออกเป็นที่เรียบร้อย       พร้อมทั้งกำชับผู้รับเหมาช่วยประชาสัมพันธ์รถขายของหรือรถพุ่มพ่วงไม่ให้นำมาจอดกีดขวางในซอยดังกล่าวด้วย      ทั้งนี้เจ้าหน้าที่จะดำเนินการกวดขันอย่าง ต่อเนื่องต่อไป.
ในซอยมีแค้มป์คนงานขนาดใหญ่มาก  เจ้าของที่ดินไม่ได้เข้ามาดูแลเรื่องถนนหนทางเข้าออกในช่วงฤดูฝน เส้นทางเข้าออกเป็นดินโคลนเลน และผ่านอาคารบ้านเรือนผู้อยู่อาศัยเดิมในซอย  สร้างความเดือดร้อนทั้งเรื่องความสกปรกจากขยะ การจอดรถกีดขวางในซอย เนื่องจากถนนในแค้มป์ไม่ได้มีการดูแลจึงกลายเป็นที่โคลนเลน คนงานจึงมาจอดมอเตอร์ไซค์หน้าบ้านอื่นๆ รถพุ่มพวงที่เข้ามาขายอาหารให้คนงานก็จอดรถหน้าบ้านผู้อาศัยเดิม เพราะใช้ถนนเข้าแค้มป์ไม่ได้  ผู้อยู่อาศัยในซอยได้แจ้งเขตไปหลายครั้งเกี่ยวกับแค้มป์คนงานนี้ แต่ยังไม่เห็นการดำเนินการใดๆ
ขอบคุณมากๆ ค่ะที่ช่วยดำเนินการ และติดตามงานอย่างรวดเร็ว การที่มีเจ้าหน้าที่เทศกิจเข้ามาดูแล ทำให้คนที่นี่อยู่ร่วมกันได้ง่ายขึ้น สบายใจขึ้นค่ะ หวังว่าเจ้าของที่และช่างรับเหมาจะพยายามหาวิธีลดปัญหาในระยะต่อไปได้ เช่น โรยหิน โรยกรวด ทำทางให้คนงานเข้าออกได้สะดวกขึ้นและไม่เดือดร้อนเพื่อนบ้านค่ะ